Die Nasionale Weermag soek nou weer wit rekrute om aan te sluit | SAUK.co.za - Nuus.info
Jong wit Suid-Afrikaners is nou ewe skielik weer goed genoeg om aan te sluit by die weermag na die regering weer ’n program begin het om wit rekrute te werf.
“Die minister van verdediging , Nosiviwe Mapisa-Nqakula het die weermag glo opdrag gegee dat daar met mening moet voortgaan om jong wit mans en vroue uit die onderverteenwoordigde gemeenskappe in te bring om in die weermag te dien,” het lt.genl. Vusi Masondo, hoof van die weermag, gesê.
“Die minister het dit duidelik gemaak dat daar deur ooreenkomstig met die regering se beleid van nie-rassigheid, pogings aangewend moet word om te verseker dat ons die wanbalanse van ons pynlike verlede regstel. Ons moet daarteen waak om in ‘n ongewenste situasie te beland waar ons weermag buite verhouding oorheers word deur een rassegroep. ”
Daar is ’n beroep op die media gedoen om te help om jong wit Suid-Afrikaners in die weermag te kry. Mapisa-Nqakula het verlede maand gesê te min wit mense sluit by die weermag aan.
Masondo het die volgende stelling gemaak: “Wanneer ek na die intreevlak van die weermag kyk, die jonger mense wat jy sien as jy in die saal ingaan…jy kan letterlik tel hoeveel wit mense by die weermag aansluit,” het sy gesê. “Dit is kommerwekkend aangesien ons ŉ weermag wil bou wat oor vyf jaar nog steeds die demografie van ons samelewing sal weerspieël.”
Intussen het Mapisa-Nqakula aangekondig dat die aftree-ouderdom vir weermaglede van 60 jaar na 65 jaar verhoog sal word.
Oorspronklike berig het op Maroela Media verskyn
Categories: Afrikaans, Afrikaner, ANC, Inligting, Nuus, Politiek, SA-nuus, SANW
Tags: afrikaans, Afrikaanse, Afrikaanse Nuus, Afrikaner, Berig, Info, mans, nasionale weermag, Nuus, ondeverteenwoordig, Regering, rekrute, South Africa, Suid Afrika, vroue, Weermag, werf, werwing, Wit, Wit Suid-Afrikaners
« Geen wonder munisipale dienslewering is so swak in SA nie, want 50% van stadsrade se base is nie gekwalifiseer vir die posisie wat hy tans beklee
Die mannetjie van die ANC, Supra Mahumapelo is geskors maar hy werk nog steeds »